《秋夜忆禾川旧友》
明代·周是修

迢迢江岭外，千里故交情。人宿沙连驿，乌啼树绕城。

云开疏雨断，月落众星明。独对萧条夜，寒螀不可听。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。